ming030890/wiki-yue-high-quality huggingface dataset:
嘔奶

嘔奶，亦叫吐奶，蘇蝦飲奶後，肚有風，會吐奶少量。佢雖然好似嘔，但唔係嘔。只係胃內氣壓高於胸喉，吐奶出來，個原理同掃風相似。
依個係初生孲仔常見現象，實屬正常，唔係病來。孲仔個胃細，有時食道都會留住啲奶，有時一次過食好多奶，或同埋瞓喺度都有關。一般四個月大至多，去到七個月大就唔會點嘔奶，不過因人而異。
減緩嘔奶，可以等佢飲慢啲，以及掃風，同埋食奶後保持坐姿，都有幫助。
孲仔嘔奶，一般唔會點樣不適。若果有不適情況，就唔係一般嘔奶咁簡單，可能有其他病。

文
英文叫infant regurgitation、reflux、splitting up。
嘉麻

嘉麻係日本福岡縣一市，人口約莫4.4萬。
嘎呀河

嘎呀河（粵拼：gaa1 aa1 ho4；滿文：ᡤᠠᡥᠠᡵᡳᠪᡳᡵᠠ，穆麟德：gahari bira，義「布衫河」；普通話拼音：Gāyā Hé；中國朝鮮文：가야河(Gaya ha)，又作嘎呀河(Ala ha)），係位於中國吉林延邊朝鮮族自治州嘅河，流過延邊州內嘅汪清、圖們，屬圖們江水系，係圖們江最大嘅一級支流。佢發源自汪清北部老松嶺三長山嘅西麓，喺汪清縣城附近滙入條大支流後，一路流出汪清，入到圖們，喺河口村同布爾哈通河合流冇耐就滙入圖們江。嘎呀河流域滙集韶峰嶺、英額嶺、牡丹嶺以東，哈爾巴嶺以南，老松嶺以西，南岡山、盤嶺以北嘅水流。
嘎呀河個名源自滿文，意思係話條河形似布衫。金代叫孱蠢水（saan4 ceon2 seoi2），清代時稱爲噶哈哩河（gaa1 haa1 le1 ho4）、噶爾哈河（gaa1 ji5 haa1 ho4），又叫嘎雅河（gaa1 ngaa5 ho4）、十三道嘎雅河。
安南區

安南區係臺灣臺南市轄下嘅市轄區，東鄰永康區、新市區、安定區，西濱臺灣海峽，南以鹽水溪同安平區、中西區、北區為界，北以曾文溪同七股區、西港區為界。根據內政部戶政司統計，人口係19.3萬，係臺南市人口第二多嘅轄區。
安卡拉省

安卡拉省（土耳其文：Ankara ili）係土耳其嘅其中一個省，首府安卡拉。
安原成泰

安原成泰（1968年8月9號—）係日本足球員，司職中場，效力過名古屋八鯨，River Plate，及本田技研。
安南

安南（粵拼：on1 naam4；越南文：An Nam／安南；法文：l'Annam）係越南嘅舊名，來自於中國唐代喺河內設嘅安南都護府，範圍相當於而家越南嘅北部、中部。喺法國統治時期，「安南」呢個名復出，成立咗安南保護國，隸屬於法屬印度支那，不過「安南」係法國方面嘅稱呼，越南阮朝稱之爲中圻（zung1 kei4；Trung Kỳ／中圻）。
越南史 （越南舊名）






名稱
喺法國殖民支配下，安南作爲被保護國構成咗印度支那聯邦，即係阮朝支配下嘅越南中部，法國當局對佢採用咗安南嘅稱呼。法國殖民當局對於包含咗東京、交趾支那嘅「越南」（le Vietnam）一詞極力避開唔用，喺法文嘅學術書，多數用「安南」作爲越南全域嘅稱呼。
大圍遊樂場

大圍遊樂場，香港公園之一，遊樂場之一，喺沙田大圍，積富街同村南道交界，英文叫Tai Wai Playground。行政上歸沙田區。設施有硬地球場，以及七人足球場。
大園區

大園區係中華民國桃園市嘅一個區，面積87.39平方公里，人口9萬。桃園國際機場就係喺呢個區。
大圍站公共運輸交匯處

大圍站公共運輸交匯處（英文：Tai Wai Station Public Transport Interchange），九巴叫做大圍鐵路站巴士總站（Tai Wai Railway Station Bus Terminus），舊時叫做大圍火車站巴士總站（Tai Wai KCR Station Bus Terminus），係香港沙田區大圍一個室內地面車站，喺港鐵大圍站南便，有巴士總站、專線小巴總站同埋的士站。

歷史
大圍總站有三代，分別係路邊車站、坑狀露天車站同埋室內公共運輸交匯處。
第一代大圍總站晌大圍道近富嘉花園，1980年代初期至中期運作。嗰陣時九廣鐵路（而家港鐵東鐵綫路段）重未電氣化，大圍站都重未起，大圍一帶嘅人口都比較少，九龍巴士72A線同埋85線都係晌路邊做總站，總站名叫「大圍」。
第二代大圍總站喺家下大圍站南便、大圍歡樂城（舊時叫「青龍水上樂園」）西南便，1986年跟住大圍站永久車站開放而啟用，總站名叫「大圍火車站」，係一個坑狀露天車站。第二代大圍總站有兩個入口，分別晌美田路同埋車公廟路，其中美田路入口嘅站位採用U形設計，由車公廟路進入嘅巴士就係單向西行，巴士統一晌美田路駛出。
第三代大圍總站即係而家嘅大圍站公共運輸交匯處，2001年同大圍站馬鞍山鐵路部份一齊開始起。室內公共運輸交匯處採用環狀設計，巴士同埋專綫小巴統一晌車公廟路入、美田路出，站入便有緩衝區畀巴士停車用。根據政府規劃，第二代巴士總站都係公共運輸交匯處嘅一部份，嗰個站臨時搬向南便，以配合工程進行。公共運輸交匯處晌歡樂城舊址南便起，同大圍站擴建部份相連，政府重起咗連接村南道同埋公共運輸交匯處嘅行人隧道，方便大圍居民行去車站。
大圍站公共運輸交匯處晌2004年12月21號同馬鞍山鐵路一齊啟用，通車初期同露天臨時總站一齊用，九巴晌2005年至2006年期間逐一將巴士站搬去室內公共運輸交匯處，露天總站已經晌2006年底永久封閉，而家嗰度重係吉地，啲站坑同埋專綫小巴總站嘅路面劃綫重晌度，重未有乜嘢發展。
大圍站嘅巴士線變化唔大，以中途站為主，九龍巴士72A線係而家唯一全日服務而以大圍站做總站嘅巴士線，非全日路線九龍巴士46S線同埋龍運巴士R42線亦以大圍站做起點。

巴士
九龍巴士46S線
九龍巴士46X線嘅輔助線，提供大圍、美田邨、美松苑同美林邨去葵涌嘅巴士服務，只晌平日朝早繁忙時間提供單向服務。
九龍巴士72A線
提供大埔工業邨、大元邨、大埔墟、廣福邨往來大埔公路（大埔滘、香港中文大學）、沙田源禾路、乙明邨、美林邨同大圍嘅巴士路線，係唯一一條全日以呢個總站做終點站嘅巴士路線。
龍運巴士R42線
提供大圍新翠邨、秦石邨、沙田市中心、港鐵荃灣站同楊屋道往來香港迪士尼樂園度假區嘅巴士服務。
龍運巴士X48線
大圍足球場

大圍足球場，香港足球場之一，喺大圍，城門河道上面起，英文叫Tai Wai Soccer Pitch。行政上歸沙田區。設施有硬地球場，以及五人足球場。開朝七晚十一。
大圍隧道

大圍隧道係香港青沙公路一部份，連接沙田嶺隧道同沙田高架路段，用地面密封結構方式起，穿過大埔公路大圍段下面，長600米，雙向雙線行車，係全香港最短嘅行車隧道。
若果用車公廟路出口出入青沙公路，就唔經大圍隧道。
大圓

大圓係球體上面最長嘅弧，佢嘅切面穿過球體中心，將球體分做兩等份。
以地球嚟講，赤道同所有經線都係大圓。
大圓葉胡椒

大圓葉胡椒（學名：Piper umbellatum）又叫臺灣胡椒，係胡椒科胡椒屬嘅植物，原產南美洲，之後亦有引入亞洲種。
大團圓結局

大團圓結局（粵拼：daai6 tyun4 jyun4 git3 guk6，英文：happy ending）係一個故仔最尾講主角同佢嘅同伴都得到快樂，而奸角就被打敗，成個結局嘅氣氛趨向開心。

童話故事
童話故事最尾都係講大團圓結局，例如《白雪公主》、《長髮公主》同《灰姑娘》結局都係講王子同公主結婚，忠嘅角色冚唪唥都開心噉生活落去。
好似係《白雪公主》噉：個故仔嘅主角係一位公主，相傳佢生得好靚，而且肌膚好似雪咁白淨，所以個名叫白雪；根據依家流通嘅版本，白雪嗰個後抵乸母后妒忌白雪生得靚，所以就逼害白雪；白雪逃走去咗森林，遇到七個小矮人仲喺佢哋度住，之後惡毒女皇扮成阿婆請白雪食毒蘋果，搞到白雪昏迷不醒。不過王子嚟到救返白雪，而惡毒女皇最後亦都無好下場。

常見橋段
兩個世界嘅主人：主角可能達致同時掌控到自己原先嘅世界同埋另一個世界；如果用好似希臘神話嗰種方法想像，可能英雄本身係凡人，透過佢嘅旅程得到天神噉嘅力量，令到佢喺人界同天界都同時受到人神嘅敬仰。
自由噉生存落去：英雄旅程講到嘅一個概念；喺呢個階段，能夠一次過掌握晒（平凡同靈性）兩個世界，英雄「唔再畏懼死亡」，唔再成日擔憂未來或者後悔過去。坎伯喺佢本書入邊用咗耶穌嘅十二門徒做例子，講佢哋喺耶穌復活升咗天之後成個人唔同晒，變到完全無私噉奉獻自己去建立耶穌嘅教會，就算面對羅馬帝國暴力同死亡嘅威脅都唔再畏懼。
 英雄擁護嘅係變緊嘅事物，而唔係變咗嘅事物... 佢（英雄）唔會以為望落唔變就係永遠存在，亦唔會畏懼下一刻，唔會怕下一刻嘅改變會破壞永恆嘅事物。
均方誤差

均方誤差（mean square error）喺統計學上係指一個總體嘅誤差值嘅變異數嘅估計值。
均禾大道

均禾大道（粵拼：gwan1 wo4 daai6 dou6）係中國廣東廣州嘅主幹道，喺白雲區，西邊從新石路同106國道嘅交界開始，一直去到東邊嘅白雲大道北。

名
條路初期屬新石路嘅二期工程，後嚟喺二期就快開始施工時，路名從工程計劃拆出，變成獨立嘅路名兼改名做均禾大道。

史
條路喺2011年時列入廣州嘅十二五工程計劃，打算喺2016年時連同新石路一齊起佢嘅二期工程。2015年底，工程從新石路二期拆出，變成獨立嘅工程。2016年1月底，道路正式開始施工，直到同年12月全部搞掂兼通車。

敘述
全長3.1km，闊40米，雙向6車道。
均安蒸豬

均安蒸豬係一味順德菜，起源自均安，通常擺酒先至有得食，被人叫做順德菜嘅「貴族」。
均安蒸豬用到50-100公斤嘅豬仔成隻上，先燒一燒塊皮，用釘扒反覆咁拮窿，然後起骨，再用燒酒、鹽、五香粉加埋中藥香料醃勻全身，再放入杉木做蒸箱用大火蒸約莫半個鐘到熟晒，最後面頭灑上芝麻就得。因為用嘅係細豬，脂肪連埋皮厚得嚟唔會太漏，肉質蒸完之後都唔會嚡，食嘅時候配埋鹽蔥醬，係搞村宴或者大時大節至會食到嘅農家手工菜。
均禾街道

均禾街道（粵拼：gwan1 wo4 gaai1 dou6）係中國廣東省廣州市白雲區轄下嘅一個街道，2002年7月1號成立。轄區總面積19.8平方公里，下轄15個社區，常住人口2.5萬人；外來人口5.3萬人。106國道、新廣花公路、新機場高速公路貫穿全境。

參考資料
〈白雲區均禾街簡介〉。均禾街道辦事處網站。喺2008-07-05搵到。
均勻分佈

均勻分佈係種好基本嘅或然率分佈，分離散同連續兩種（如無講明嘅，一般都指連續），其中每點中嘅機會都一樣。平均值係，方差（Variance）係。
坊子區

坊子區係中國山東濰坊一個市轄區，總面積336平方公里，人口25萬。
安臣灣

安臣灣（Anson Bay），《香港雜記》叫顏順灣，係中國一灣，喺廣東虎門亞娘鞋對出，係珠江入零丁洋前一灣。灣對面係大角頭，中間有上橫檔同下橫檔。而灣南係穿鼻。
安臣灣個名來英國水師提督安臣（George Anson, 1st Baron Anson）。佢嘅船橫越太平洋，一七四一年到一七四二年去澳門。期間率戰船百夫長號（Centurion）入獅子洋，中間寄椗此灣而名。當時海關唔畀佢嘅船入省城。
安素費南迪斯

安素費南迪斯（西班牙文：Enzo Fernández，2001年1月17號—）係一個嚟自阿根廷嘅男足球員，踢開中場，而家效力緊英超球隊車路士。

威水嘢
佢試過代表阿根廷參加咗2022年FIFA世界盃，仲攞埋冠軍。
安羅科薩斯法馬古斯塔

安羅科薩斯法馬古斯塔（英文：Anorthosis Famagusta FC）係塞浦路斯阿莫霍斯托斯一間職業足球球會，依家踢緊塞浦路斯甲組足球聯賽。
安義

安義係中國江西南昌一個縣，總面積656平方公里，人口25萬。
安老事務委員會

安老事務委員會（英文：Elderly Commission）係香港法定機構之一，由第一任行政長官董建華喺1997年成立，主要向政府提供建議，制訂全面嘅安老政策。
安老事務委員會嘅主要工作包括就老人嘅住屋、經濟保障、醫療衞生、就業等方面嘅有關事宜向政府表達意見，統籌各項安老計劃同服務嘅策劃同發展工作，同埋喺落實各項安老政策同計劃時進行監察。

委員
安老事務委員會自成立起至2004年，一直由香港立法會議員譚耀宗做主席，2005年開始，政府改委任梁智鴻醫生做主席。政府每兩年會委任一次新嘅官守委員，官方委員就由教育局代表、衞生福利及食物局代表、房屋及規劃地政局代表、衞生署代表、房屋署代表、社會福利署代表同埋醫院管理局代表擔任。
安索阿特吉角鬥士籃球隊

安索阿特吉角鬥士籃球隊（英文：Gladiadores de Anzoátegui）係委內瑞拉安索阿特吉州嘅職業籃球球會，依家打緊委內瑞拉超級籃球聯賽。
安老院

安老院，又叫護老院、老人院，係為老人家提供住宿同日常起居照顧嘅地方，工作人員分為社工、護士、醫生、義工同助理員等。
老人院因為佢嘅服務內容，或市場定位嘅唔同，都有其它嘅名，例如備有專門療養、護理服務嘅叫做護理安老院，簡稱護老院。
老人院有啲係社區服務嘅機構。有啲係非營利組織、慈善機構，亦有唔少係商業經營。
安聯

安聯（Allianz）係德國一間跨國金融公司，1890年開業，總部喺慕尼黑。
宜萬鐵路

宜萬鐵路係中國一條鐵路線，由湖北宜昌去到重慶萬州，長377公里，有24個車站。
宜昌街

宜昌街（英文：Ichang Street），係香港九龍尖沙嘴嘅一條馬路，由漢口道開始，去到亞士厘道。街名係嚟自湖北宜昌。
宜蘭市

宜蘭市係中華民國臺灣宜蘭縣嘅一個縣轄市，亦係宜蘭縣縣治，面積29.41平方公里，人口10萬。
宜章

宜章係中國湖南郴州一個縣，總面積2143平方公里，人口58.9萬。
宜秀區

宜秀區（粵拼：ji4 sau3 keoi1）係中國安徽安慶嘅一個市轄區。面積445km²，人口24萬。轄2條街道，3個鎮，2個鄉。
街道：大橋街道、菱北街道
鎮：大龍山鎮、楊橋鎮、羅嶺鎮
鄉：白澤湖鄉、五橫鄉
宜良

宜良係中國雲南昆明一個縣，總面積1880平方公里，人口42萬。
宜春明月山機場

宜春明月山機場（粵音：ji4 ceon1 ming4 jyut6 saan1 gei1 coeng4）係喺中國江西嘅一個機場，喺2013年嗰陣起好兼且開放畀人用嚟搭飛機。
奇門

《奇門》係衛斯理系列嘅小說，由香港科幻小說作家倪匡所寫，系列編號009。所謂「奇門」要到小說接近結局先至出現，原來係一隻太空船嘅門。
呢個故仔後尾寫咗個續集，叫《天書》。
奇門鬼谷

《奇門鬼谷》係香港電視廣播有限公司喺1987年拍嘅古裝劇集。呢部劇集從未喺無綫電視翡翠台首播，只係喺1988年4月4號至29號海外推出相關錄影帶。故仔主要係講中國戰國時期嘅鬼谷子。
奇里夫頓韋

奇里夫頓韋（英文：Clifton Webb，1889年11月19號—1966年10月13號）係一個美國嘅男舞蹈員、舞台劇演員、電影演員、電視演員、歌手，佢喺1913年出道。
奇里夫李察

奇里夫李察（英文：Cliff Richard， 1940年10月14號—）係一個英國嘅男電影演員、歌手、演員、創業家、詞曲作家、結他手、電視演員、業餘無線電愛好者，1958年出道。
奇里夫羅拔遜

奇里夫羅拔遜（英文：Cliff Robertson，1923年9月9號—2011年9月10號）係一個美國嘅男電影演員，佢喺1943年出道。
奇里卡瓦豹蛙

奇里卡瓦豹蛙（學名：Lithobates chiricahuensis）係地球上瀕臨滅絕嘅稀有物種之一。主要生存喺新墨西哥州等地區。沼澤地或低草地係佢哋嘅棲息之地，食昆蟲類。
成年物種得返大概5000隻左右。佢瀕臨滅絕嘅主要原因，人類使用化肥、空氣被污染加上棲息地逐步減少，以及人類喺佢棲息地放入天敵牛蛙或鮭魚。

習性
奇里卡瓦豹蛙幼蛙食水草植物，包括水藻、水草之類。成年豹蛙擁有咗捕捉能力之後，周時捕昆蟲類、舒鼠類以及魚類。

特點
豹蛙身長約5-13厘米，呈綠色或褐色有黑色斑點，白紋圍繞斑點似豹紋。

瀕臨滅絕
奇裏卡瓦豹蛙瀕臨滅絕同人類有關。人類使用化學肥料加上空氣被污染、酸雨同棲息地減少以及人類喺佢棲息地引入豹蛙天敵牛蛙同埋鮭魚。

最新發現
2011年7月，Hekkala博士研究維加斯山谷豹蛙同DNA基因序列100%匹配。
域多利道

域多利道（Victoria Road）係香港島西部嘅一條大馬路，同薄扶林道一樣東西走向，嚮西區同南區之間。條路多數係雙線雙程行車，東北接堅尼地城卑路乍街西端，經摩星嶺、沙灣、鋼綫灣同瀑布灣，去到雞籠灣（華富邨）北部同薄扶林道匯合，全長約5.9公里。
域多利道個名嚟自維多利亞女皇。
域菲

域菲（英文：Wakefield）係英國英倫西約郡一座城，人口8萬。
域斯咸

域斯咸（英文：Wrexham）係威爾斯一鎮，人口6萬。
小歌鷹

小歌鷹（Micronisus gabar）係一種雀，可以喺非洲同埋西亞嘅沙地阿拉伯、也門揾到。
小櫻悅子

小櫻悅子 ，係日本嘅一個女藝人同埋配音員。
小欖山

小欖山（Siu Lam Hill）係香港嘅山，海拔高141米，喺屯門區。
小池彩夢

小池彩夢 ，係日本嘅一個女演員。

拍過嘅作品一覽
呢個表唔完整，歡迎加料。
さくらん（2007年、アスミック・エース エンタテインメント） - きよ葉（幼少時代）
ALWAYS 続・三丁目の夕日（2007年） - 鈴木美加
白夜行（2011年、ギャガ） - 篠塚美佳
赤々煉恋（2013年、アイエス・フィールド） - 友香
結婚前夜〜マリッジブルー〜（2014年） - 日向咲
小欖站

小欖站（粵拼：siu2 laam5 zaam6；英文：Xiaolan Station）起響廣東省中山市小欖鎮民安南路同105國道嘅交界，係廣珠城軌嘅架空站，亦都係呢條線唯一一個轉車站。呢個站喺2011年1月7號通車。
小欖醫院

小欖醫院（英文：Siu Lam Hospital）係香港醫院管理局轄下一間療養同康復醫院，隸屬新界西醫院聯網，專門為嚴重智障同無法獨立生活嘅病人，提供高度護理服務。小欖醫院喺1972年創辦，2012年4月搬到而家地址係新界屯門區小欖青松觀路15號。

簡介
小欖醫院喺1972年成立，係香港唯一一間專為16歲或以上嚴重智障人士提供全面綜合康復同療養服務嘅醫院。除咗一般醫療同精神科治療之外，亦提供護理服務、職業治療、物理治療、義肢同矯形服務、醫務社工服務同智能教育訓練。此外，醫院嘅外展隊透過家居探訪，協助正輪候弱智療養服務嘅人士持續喺社區生活。
為進一步幫助病人嘅治療同康復，醫院營造一個寬敞舒適嘅環境，並設有整合嘅醫療設備，例如特別坐椅、輔助儀器、病人吊運系統、多官能感官室、電腦輔助復康訓練室同復康花園等，優化病人護理。
小步舞曲

小步舞曲（英文：Minuet / Menuet）係一種源於17世紀法國貴族圈子嘅三拍子舞曲，盛行喺18世紀嘅歐洲。喺音樂特性上，小步舞曲通常用 3/4 拍號，有陣時亦會用 3/8，數起拍子上嚟通常會係每週期兩段節拍（總共 6 吓拍子）；首音樂多數分兩段，而且兩段都各自成二段體。
喺舞步上，小步舞曲通常會係一男一女成雙成對噉嚟跳，雙方會拖住手噉跳，但身體唔會掂得太埋（好似附圖噉）。
嫲煩家族

《嫲煩家族》（日文：家族はつらいよ，英文：What a Wonderful Family!），係2016年日本電影，由山田洋次執導，橋爪功、吉行和子、西村雅彥、夏川結衣、中嶋朋子、林家正藏、妻夫木聰、蒼井優主演。套戲之後有續作《嫲煩家族2》、《嫲煩家族3》。
嫲煩家族2

《嫲煩家族2》（日文：家族はつらいよ2，英文：What a Wonderful Family! 2），係2017年日本電影，由山田洋次執導，橋爪功、吉行和子、西村雅彥、夏川結衣、中嶋朋子、林家正藏、妻夫木聰、蒼井優主演。套戲係《嫲煩家族》嘅續作，之後有續作《嫲煩家族3》。
嬉笑集

《嬉笑集》（粵拼：hei1 siu3 zaap2*6）係一本粵語詩集，紀錄咗清末廣東詩人廖恩燾嘅一啲作品。廖恩燾係廿世紀初嘅一位外交官，得閒嗰陣鍾意寫詩。佢精通粵語，時不時都會寫口語化嘅粵語詩嚟自娛，《嬉笑集》收錄嘅，就係廖恩燾寫嘅呢啲粵語詩作。

作者
内文：廖恩燾
廖恩燾（1864 年 - 1954 年），字鳳書、鳳舒，號雪崖、懺盦等，廣東惠陽出身，係廿世紀初嘅一位外交官兼詞人。佢九歲嗰陣跟屋企人搬咗去舊金山用英文讀書，後嚟返中國搵到機會做外交官，去過古巴、韓國同日本等地做過領事等嘅工作。佢打後喺 1946 年移居香港，同文人名流交遊，一路去到成九十歲先至病死。

詩作
《嬉笑集》收錄咗過百首詩咁多，啲詩冚唪唥都係七言詩，大半都係用粵語白話文寫嘅。《嬉笑集》嘅詩喺題材上好多樣化，涵蓋咗史事—尤其係《漢書》有記載嘅史事、粵港澳嘅民間風情以至「隨口噏」等嘅題材。以下係《嬉笑集》嘅其中一啲詩作：
《木蘭從軍》頭嗰兩行—
亞蘭生得咁風騷，心口誰知有執毛。
老豆當兵偏要替，姑娘擒賊至慌箍。
《秦始皇》其中兩行—
六國吞埋擸吓鬚，安心就咁著龍袍。
收齊爛鐵燒銅像，堆起新書透火爐。
《莫愁湖泛舟》其中兩行—
趁潮來探莫愁家，潮氣千年冇的差。
暈到船頭拋大浪，靚成艇尾擺鮮花。

評價
《嬉笑集》初出嗰陣，已經受到一定嘅好評。當時正值廿世紀初，中國各地開始掀起白話文運動，提倡要「言文一體、我手寫我口」，用口語化嘅文字嚟取代文言文，而語體中文（基於標準官話嘅口語）就係喺呢個時候成形嘅。喺呢股風潮下，《嬉笑集》受到唔少正面評價，例如廣西出身嘅香港作家梁羽生據講就係噉樣嚟評論《嬉笑集》嘅：
廖鳳舒嘅廣東話詩，不論詠史、紀事，往往啟人深思。其中描畫舊社會諸般令人可笑又可恨嘅事物，都係兼具『藝術性』同『社會性』嘅佳作，喺《嬉笑集》當中睇得清清楚楚。
嫦娥石

嫦娥石（英文：Changesite-(Y)）係一種磷酸鹽礦物，呈柱狀晶體，存在喺月球玄武岩顆粒入面。由國際礦物學協會（IMA）新礦物分類同命名委員會（CNMNC）投票通過，被確認喺一種新礦物。個礦物係人類喺月球上面發現嘅第六種新礦物。

歷史
2022年9月9日，國家航天局同國家原子能機構聯合喺北京度發佈咗嫦娥五號最新嘅科學成果：中國科學家首次喺月球上面發現新礦物，並命名叫做嫦娥石。
嫦娥六號

探測器將由長征5號火箭喺海南島文昌衛星發射中心發射。嫦娥六號將係中國嘅第二輪樣品返回任務。
嫦娥四號

今次任務係繼中國第一次登月「嫦娥三號」之後行動。佢太空飛行器起頭係作為嫦娥三號嘅士啤航天器建造嘅，並喺2013年嫦娥三號成功著陸後投入使用。為實現新嘅科學目標，對嫦娥四號嘅結構進行比較。
嫲煩家族3 走佬阿嫂

《嫲煩家族3 走佬阿嫂》（日文：妻よ薔薇のように 家族はつらいよIII，英文：What a Wonderful Family! 3: My Wife My Life），係2018年日本電影，由山田洋次執導，橋爪功、吉行和子、西村雅彥、夏川結衣、中嶋朋子、林家正藏、妻夫木聰、蒼井優主演。套戲係《嫲煩家族》同《嫲煩家族2》嘅續作。
嫩江省

嫩江省係舊時中華民國一省，省會齊齊哈爾，範圍大概係而家黑龍江省西部。
山口篤史

山口篤史（1980年7月8號—）係日本足球員，司職守門員，效力過德島漩渦。
山口素弘

山口素弘（1969年1月29號—）係日本足球員，司職中場，日本足球代表隊前成員。

日本足球代表隊
山口素弘喺1995年到1998年間爲日本隊出場58次，入咗4球。佢代表日本參加過1998年FIFA世界盃。
山口螢

山口螢（1990年10月6號—）係日本足球員，司職中場，日本足球代表隊成員。

日本足球代表隊
佢代表日本參加過2014年FIFA世界盃。
山口聖矢

山口聖矢（1993年9月2號—）係日本足球員，司職後衞，效力SC相模原。
山口芳忠

山口芳忠（1944年9月28號—）係日本足球員，司職後衞，曾經喺1964～1973年間爲日本足球代表隊出場49次，重參加過1964年夏季奧林匹克運動會同1968年夏季奧林匹克運動會。
山口繭

山口繭，係日本嘅一個配音員，出名嘅配音作品有魔喚精靈。

配音作品一覽
呢個表唔完整，歡迎加料。
山口縣

山口縣（粵拼：saan1 hau2 jyun6*2；日文：山口県(Yamaguchi-ken)）係日本本州嘅其中一個縣，喺本州最西端。由於佢特殊嘅地理位置同埋海流嘅關係，自古以來就同朝鮮半島有頻繁交流。

交通
搭飛機由東京羽田機場到山口宇部機場大概要 1 小時 45 分鐘。搭巴士由山口機場到小郡車站大概要 30 分鐘。搭 JR 東海道，山陽新幹線到小郡車站大概要 5 小時 35 分鐘。搭 JR 山口線由小郡車站到山口車站大概要 23 分鐘。由新大阪車站出發大概要 2 小時 30 分鐘。
山口貴之

山口貴之（1973年8月1號—）係日本足球員，司職中場，效力過川崎綠茵，仙台七夕，京都不死鳥，神戶勝利船，大阪飛腳，草津溫泉，鳥棲砂岩，及町田澤維亞。
小池龍太

小池龍太（1995年8月29號—）係日本足球員，司職後衞，效力柏太陽神。
小池悠貴

小池悠貴（1986年4月18號—）係日本足球員，司職前鋒，效力過甲府風林。
小池理子

小池理子 ，係日本嘅一個女藝人同埋配音員。
小池純輝

小池純輝（1987年5月11號—）係日本足球員，司職前鋒，效力愛媛FC。
小池良平

小池良平（1980年8月24號—）係日本足球員，司職中場，效力過大分三神。
小池知己

小池知己（1974年11月10號—）係日本足球員，司職中場，效力過FC東京，水戶蜀葵，及湘南比馬。
小決定暴政

小決定暴政（英文：tyranny of small decisions）係指一連串望落冇乜害嘅小決定每次都累積咗少少嘅損害，最後日積月累搞到出現重大嘅損害。
例如一班牧羊人喺一笪公地上面放羊同時唔在意環境，每次都對環境造成少少嘅損害，過咗十幾年之後，啲損害累積到笪地永遠都再生唔到草。
小池百合子

小池百合子（日文：小池 百合子／こいけ ゆりこ Koike Yuriko；1952年7月15號—）係日本政治人，新聞主播出身，係現任東京都知事，係日本第一個做到爾個位嘅女人。依家佢屬於都民第一會同埋希望之黨。
佢曾經做過內閣環境大臣、防衛大臣，重係日本第一個女性防衛大臣。
佢識得講阿拉伯文同埋英文，重曾經係日本阿拉伯協會（日本アラブ協会）嘅顧問。

從政經歷
1992年，當時喺電視台做嘢嘅小池百合子加入由細川護熙成立嘅日本新黨，更加喺參議院選舉入面當選，第一次成為議員。之後冇耐，日本社會黨等嘅反對黨發起對當時首相宮澤喜一嘅不信任動議，議案喺某啲自民黨議員倒戈之下通過，眾議院提前解散，小池百合子同細川護熙轉戰參議院，兩個都成功當選，選後日本新黨加入非自民黨、共產黨聯合政權，細川護熙重做咗首相，而小池百合子就出任總務政務次官，不過聯合政權好快就倒咗台。
1995年，日本新黨在內嘅幾個政黨合併做新進黨，小池百合子亦都跟住加入，到1998年，新進黨解散，小池加入小澤一郎成立嘅自由黨。
1999年，自由黨加入自民黨政權共同執政，小池第二次入閣。年尾，自民黨搵埋公明黨入閣，因為聯合政權就算冇咗自由黨都可以過半，小澤覺得自由黨喺政府入面會被邊緣化，所以就同自民黨傾將兩個黨合併，但係佢哋傾唔埋欄，於是自由黨就脫離聯合政府，不過海部俊樹、小池百合子等人唔想走，所以另立保守黨，留喺政府入面。響2002年，小池加入自民黨。
2004年嘅小池
2003年，當時首相小泉純一郎改組內閣，小池第一次擔正做環境大臣。到2005年，自民黨內部因為郵政民營化鬧分歧，小泉更加不惜解散國會嚟「清理門戶」，自民黨中央除咗唔提名反對郵政民營化法案嘅議員，重要派人去狙擊佢哋，小池百合子就係其中一個去狙擊反郵政派議員嘅人，佢由本身喺兵庫縣嘅選區轉到東京出選，最後贏埋原議員小林興起，成功連任。
到2007年，小池百合子出任防衛大臣，雖然得個零月貨仔，但就係第一個女性出任呢個職位。
2008年，小池參選自民黨總裁選舉，係第一個女人參選，若然佢贏到選舉，咁就代表住日本會出現第一個女首相（自民黨當期時係執政黨，首相通常都係執政黨領袖去做），但係佢喺呢次選舉輸咗畀麻生太郎，喺五個候選人入面排第三。2009年，自民黨受住求變嘅風潮衝擊，選舉陷入苦戰，最後民主黨擊敗自民黨，實現政權交替。小池亦都喺自己嘅選區輸畀民主黨嘅候選人，好彩靠住比例區「復活」當選。到2012年，小池打低民主黨候選人當選。
2016年，當時嘅東京都知事舛添要一因為貪污事件而辭職，觸發補選，小池決定參選。開頭小池參加自民黨黨內初選，但係佢批評自民黨嘅東京都支部「黑箱作業」，於是小池退出初選，改為獨立出選。最後佢喺自民黨支持嘅增田寬也同在野黨聯合推薦嘅鳥越俊太郎夾擊之下，以44%得票率當選，成為第一個女性東京都知事。之後，佢成立都民第一會，為嚟緊嘅東京都議會改選鋪路。2017年7月嘅東京都議會選舉，小池嘅「都民第一會」同公明黨合作，結果大勝，都民第一會攞到49席，公明黨23人全數當選，連同都民會推薦嘅6個獨立候選人，親小池勢力一舉贏到78席，肯定可以控制都議會，小池呢一次成功，為執政自民黨帶嚟好大嘅危機感。
到同年9月，首相安倍晉三因為北韓試射導彈嘅威脅，民望回升，而且小池羽翼未豐、主要在野黨民進黨民望又低落，喺呢個時間舉行大選對自民黨最有利。9月25號，小池成立咗希望之黨，不過希望之黨因為成立冇耐，根本冇咁多人參選，於是民進黨主動向小池「借人」，希望小池嘅高人氣可以幫助民進黨嘅議員連任，不過民進黨原先係想小池可以照單全收所有人，點知小池只係揀一啲理念相同嘅民進黨人入黨，導致民進黨嘅自由派不滿，於是另立立憲民主黨，在野力量整合失敗，加埋小池到最後都冇出戰眾議院，拉抬效果又再打折扣，而投票當日，小池竟然唔喺日本，而係走咗去法國訪問，結果執政聯盟繼續大勝，希望之黨得返50席（選前有57席），最大在野黨地位俾立憲民主黨攞埋，小池承認今次選舉係「完敗」，小池喺11月重辭埋希望之黨黨首嘅位，話要專注都政。2018年5月，希望之黨同民主黨合併做國民民主黨，但小池冇加入。
2020年7月，小池爭取連任東京都知事，今次小池輕鬆贏咗宇都宮健兒、山本太郎、小野泰輔等21個對手，成功連任。

屋企
小池百合子嘅老豆本身係做石油貿易生意，不過後來佢生意失敗破咗產。佢又試過選議員，但係輸咗。
小池百合子喺22歲就結過婚，對方都係喺開羅讀書嘅日本留學生，不過3年之後因為志向唔同而離咗婚，之後佢都冇再結婚。小池試過同小泉純一郎傳出緋聞，甚至話兩個人已經去到談婚論嫁嘅階段，2006年，小池喺屋企暈低，畀人送去醫院，但係雜誌《週刊新潮》爆料話小池其實係𠝹手殉情。
小池裕太

小池裕太（1996年11月6號—）係日本足球員，打後衞位置，效力鹿島鹿角。
崔與之

崔與之（1158年—1239年），字正子，號菊坡，係南宋名臣，亦係嶺南第一個學術流派「菊坡學派」嘅奠基人同埋「粵詞鼻祖」。

生平
崔與之響廣東增城崔屋村度出世。南宋紹熙四年（1193年）考中進士，做過好多地方官職，內政聲譽甚佳。佢響嘉定七年（1214年）代理揚州軍政，組建「萬馬社」保護鄉里，致使金兵唔夠膽入侵揚州。嘉定十三年（1220年），金兵入侵四川，崔與之被調任成都，響四川嗰度，成功保衞一方嘅平安，唔單只贏得軍民嘅贊譽，重頗受金國嘅將士所敬畏。隨住佢因病離任，而繼任者一改其施行嘅方略亂以他法，導致金兵乘虛侵人川境，崔與之扶病復職視事，金兵聞訊懾於佢聲望而自行撤軍。
後尾崔與之任廣東經略安撫使，嗰時，廣東發生兵變，叛軍圍困廣州攻城，崔與之上城墻安撫亂兵，由於佢德望具尊，嘩變嘅軍士服佢恩威而紛紛下跪棄械，兵變即告平定，跟住佢俾任為右丞相，一再堅辭，翌年五月退休。佢從政十年左右，以「無以財貨殺子孫，無以政事殺民，無以學術殺天下後世」嘅名句自警，從而成為宋朝嘅一代名臣。
崔貞媛

崔貞媛，係大韓民國嘅一個女藝人同埋演員。
崔貞允

崔貞允，係大韓民國嘅一個女藝人同埋演員。
崔紹漢

崔紹漢，香港親中派政治人，香港再出發大聯盟發起人之一。
崔美善

崔美善（諺文：최미선，1996年7月1號—）係南韓女子射箭運動員，攞過2016年奧運女子射箭團體金牌。
崔藝瑟

崔藝瑟，係大韓民國嘅一個女藝人同埋演員。
崔裕娜

崔裕娜，係大韓民國嘅一個女藝人同埋歌手。
崔詠梅

崔詠梅（簡化字：崔咏梅，1969年1月23號—）係中華人民共和國女子排球員。
崔萬平

崔萬平（英文：Cuikey；1986年7月10號—），係中國作曲家、音樂製作人。
崔裕姝

崔裕姝，係大韓民國嘅一個女藝人同埋歌手。
廣州地鐵22號綫

廣州地鐵22號綫，第個名叫南站快綫，係廣州起緊嘅一條地鐵快綫。預計將會喺2017年內動工，喺2022年前後通車。

概況
廣州地鐵22號綫由荔灣區白鵝潭去到番禺區番禺廣場，全長31km，設置8座車站、1座停車場。除咗陳頭崗站同市廣路站，其餘車站都係換乘站。呢條綫採用大站快車模式運營。

走向
綫路由喺芳村隧道口嘅白鵝潭站引出，向南沿花地大道行到沖口村，下穿西塱車輛段庫房後到達西塱站，出站後向東南下穿花地大道南同廣鋼地塊，設置東沙工業園站後，沿東新高速擦過南浦島，設置西三站，之後喺鱷魚公園附近轉向西南，喺陳頭崗停車場旁邊設置陳頭崗站之後，喺石壁村北轉向東南，沿石浦大道行到廣州南站，再轉向東行上興業大道，一路去到鐘村再轉向東南，沿市廣路行進，喺金山大道口以南設置祈福站，去到市橋客運站度轉向東，沿東環路行落去，喺番禺廣場以北轉向南，同18號綫並軌，之後到達喺廣場東路下邊嘅番禺廣場站。

大站快車
為咗縮短全程嘅旅行時間，綫路設置咗快慢車，快車淨係喺大站停靠，通過減少停站同加減速時間嚟縮短全程旅行時間。綫路喺祈福站設置咗越行綫，快車可以喺呢度超越慢車。

車站
全綫車站由北向南初定為：芳村、西塱、東沙、南浦西、陳頭崗、廣州南站、市廣路、番禺廣場。
括弧嘅車站名係規劃嘅陣用
全部車站都係地下站。
站名以實際使用為準。

換乘站
芳村站：換乘1號綫、11號綫同19號綫。
車站喺1號綫西面，同1號綫車站平行，預計係站廳換乘；如果要換乘11號綫同19號綫，可能要經過1號綫站廳。
西塱站：換乘1號綫、10號綫同廣佛綫。
車站喺1號綫西面嘅地底，同1號綫車站平行。預計同其它3條綫都係長通道換乘。
廣州南站：換乘2號綫、7號綫同佛山2號綫。
車站喺廣州南站東廣場、石浦大道嘅地下，預計同其它3條綫都係長通道換乘。
番禺廣場站：換乘3號綫、17號綫，與18號綫並綫。
車站喺廣場東路地底，同3號綫可能係站廳換乘，17號綫嘅情況暫時唔知。

用車
綫路將會採用同18號綫一樣嘅六動兩拖8節編組市域快綫列車，最高時速可以去到160km/h。

車場
陳頭崗停車場位於石壁村以北嘅綠地入邊，係22號綫嘅專用停車場。接軌站係陳頭崗站。
隴枕停車場位於番禺大道北以東、市南路以北、草龍沙河二街以西嘅地塊入邊，係18號綫同22號綫共用嘅停車場。接軌站係番禺廣場。
萬頃沙車輛段位於X298縣道以東、蕉門水道以西、南沙八涌以北嘅地塊入邊，係18號綫同22號綫共用嘅車輛段，承擔18同22號綫列車嘅架大修任務。接軌站係萬頃沙站。

附屬設施
綫路設置陳頭崗主變一座，喺陳頭崗停車場入邊。

拆解
綫路喺番禺廣場站以南預留咗遠期拆解獨立延伸條件。至於拆解之後嘅延伸計劃，目前都未有定論。南沙區有規劃等22號綫行返東涌蕉門一綫，而中山就有建議話由番禺廣場直接向南去到中山站，重可能繼續去珠海澳門。

向北延長
棠溪火車站嘅規劃方案入邊提出等22號綫向北延長，經過棠溪火車站去到白雲機場，再次同18號綫交匯。不過呢個依家都重未入到官方規劃。

規劃時期
喺2003年嘅綫網規劃方案入邊，嗰時嘅7號綫由西塱出發，穿過廣鋼去到廣州新客站（依家嘅廣州南站），再去到大學城。不過後嚟7號綫冇咗西塱去到廣州南站呢段嘅規劃。
直到2008年，喺當年嘅兩個遠期綫網建設方案入邊，嗰時嘅20號綫接過咗呢段兼向兩邊延長，由滘口出發，順住芳村大道同東新高速向廣州南站行，再沿興業大道同市廣路去到市橋，最後行經規劃嘅廣州新城去到清流。呢條綫係遠期綫路，主要嘅功能係支持廣州新城嘅發展。後嚟隨著廣州新城規劃嘅取消，呢條綫亦迎嚟咗調整。
2010年，當年嘅2011~2015建設規劃入邊取消咗原嚟嘅20號綫，等白鵝潭快綫接過咗呢段，由廣州南站去到西塱，再去到石圍塘。白鵝潭快綫全長14km，建設定位係加強廣州南站同白鵝潭商務區嘅聯繫、支持白鵝潭商務區發展，計劃同城際軌道統籌考慮。不過呢條綫卒之冇納入2015嘅建設方案。
後嚟白鵝潭快綫又短暫取消過，不過冇耐之後，2012年嘅綫網遠期規劃正式提出咗同依家相近嘅18號綫。嗰時18號綫由廣州南站開始向東行，經過祈福新邨後轉向南，再經過番禺廣場後入南沙區。中間經過東涌、蕉門同橫瀝，最後到廣州南沙自貿區明珠灣起步區南邊嘅萬頃沙。亦有計劃沿用舊時白鵝潭快綫嘅規劃，從廣州南站向北延長，去到荔灣區芳村石圍塘。綫路按快綫模式嚟設計，設置咗好少車站。
2014年，22號綫正式出現。嗰時嘅22號綫由客村站出發，向東南斜穿出海珠區後沿南沙港快速行落去，終點喺萬頃沙。後嚟綫路又作出咗較大嘅調整，起點由客村換咗去廣州東站，而路徑就由行南沙港快速同京港澳高速調整為行經廣園路、馬場、琶洲西區、華南快速、番禺大道同欖核、大崗，同時18號綫南沙段亦改成行S111省道，同22號綫共綫運營。
喺2015年，原嚟嘅18號綫同原嚟嘅22號綫編號調轉咗，22號綫改成由白鵝潭去到萬頃沙，同依家嘅樣差唔多。嗰陣22號綫重有10個站，綫路行經大崗鎮區，功能定位係實現南沙自貿區快速連接廣州南站同市區。不過之後喺官方文件入邊，22號綫都按照白鵝潭到番禺廣場計，而共綫段就計入18號綫。
雖然當時18、22號綫兩者都屬遠期規劃路綫，但由於市政府要發展南沙自貿區，同時地鐵方亦考慮到3號綫過度擁擠嘅問題，所以決定要先起呢兩條地鐵路綫。。
喺2016年，南沙段綫路拉直咗，改成沿番禺大道南下，唔再兜入欖核同大崗鎮區，同時亦取消咗欖核同大崗站。呢個改變遭遇咗好多質疑同批評。改咗之後，22號綫車站由10個減少到8個，同時增加咗快慢綫設置，以達到縮短旅行時間嘅目標。年底，白鵝潭站亦由石圍塘調整咗去芳村隧道口。同年8月，有關部門提出，要22號綫廣州南站主體結構同前後部分區間以廣州南站軌道交通銜接工程嘅名義提前開工。到咗第二年2月，項目開始進行前期準備。
2017年初，廣州將22號綫同其他9條綫路打包成為第三期建設規劃，上報俾國家發改委。到咗3月20號，廣州地鐵第三期建設規劃獲得國家發改委批復，22號綫喺埋入邊。
2017年3月23號，22號綫進行咗環評第一次公示。到咗4月17號，綫路進行咗環評第二次公示。入邊提到，綫路喺西塱到陳頭崗之間加咗東沙工業園同西三共兩個站，同時，綫路長度縮到咗31.0km。
廣州地鐵18號綫

廣州地鐵18號綫係廣州南拓戰略嘅重要支撐。綫路北面由廣州東站開始，經過天河區、海珠區、番禺區同埋南沙區，到達南面嘅萬頃沙站，途經珠江新城、琶洲西區、市橋片區同埋明珠灣等地區。綫路全長62.7km，設置9個站，將會按照時速160km/h嘅標準建設，同時設置快慢綫。

走向
綫路起點係位於廣州東站站房下嘅廣州東站地鐵站，向南沿住林和中路同體育東路行，穿過天河路、黃埔大道同埋花城大道之後，喺珠江北岸向東轉出一個S形彎，入咗海洲路之後向南行，穿過萬畝果園之後沿住華南快速、番禺大道同埋鳳凰大道行落去，終點站喺規劃南沙高鐵站嘅站房下面。

車站
龍潭站嘅月台
冚唪唥車站都係地下站。
除咗沙溪站，喺規劃入邊，其它站都係轉車站，依家唔係所有站都有車轉。

轉車車站
廣州東站：換乘1號綫、3號綫同11號綫。
車站初定跨鐵路佈置，同其餘三條綫成「口」字形佈置。站台北面有通道連接11號綫站台。北站廳同廣州東站北站房合建，同11號綫車站同埋3號綫北站廳打通。
冼村站：換乘13號綫。
車站喺冼村路上，同13號綫車站成L字形佈置。
磨碟沙站：8號綫、19號綫。
呢個站會預留19號綫嘅換乘節點。
龍潭站：換乘11號綫。
呢個站位置喺11號綫車站北面，同11號綫可以實現站廳通道換乘。
南村萬博站：換乘7號綫。
呢個站喺番禺大道東側，同7號綫可以實現站廳通道換乘。
番禺廣場站：換乘3號綫、17號綫同22號綫。
車站位置喺3號綫車站南面、番禺廣場下邊，同3、17號線可以實現站廳通道換乘，同22號綫同台換乘。
橫瀝站：換乘15號綫。
車站預留15號綫換乘節點。
萬頃沙站：換乘15號綫。

車場
隴枕停車場位於番禺大道北以東、市南路以北、草龍沙河二街以西嘅地塊入邊，係18號綫同22號綫共用嘅停車場。接軌站係番禺廣場。
萬頃沙車輛段位於X298縣道以東、蕉門水道以西、南沙八涌以北嘅地塊入邊，係18號綫同22號綫共用嘅車輛段，承擔18同22號綫列車嘅架大修任務。接軌站係萬頃沙站。

附屬設施
綫路設置萬頃沙主變同赤沙滘主變。赤沙滘主變同11號綫合建。
廣州地鐵19號綫

廣州地鐵19號綫（濱江綫）係規劃緊嘅廣州地鐵路綫之一，亦係為數唔多而規劃緊嘅市區加密綫。呢條綫未納入到廣州地鐵新一輪建設規劃（2016-2022）中，估計有實際動作重要等幾耐。

綫路概況
廣州地鐵19號綫係廣州市區重要嘅橫向加密線。綫路西起荔灣區芳村葵蓬，穿過荔灣區、海珠區、天河區同黃埔區，東止黃埔區姬堂，中間經過珠江泳場、琶洲西區、匯景新城同奧體中心等區域 。線路全長約32km。
以下內容根據綫網遠景圖得出，不具備商業參考價值。由於規劃嘅唔確定性，一切以屆時嘅實際情況為準。

走向
綫路起於穗鹽路廣佛市界段，下穿花地河，喺茶滘路花地大道口轉向東北，下穿芳村大道同酒吧街後過江，喺江底轉向東，到達洲頭咀後沿同福路、仲愷路、沿江路同雙塔路敷設，喺海洲路口以東以一個大曲綫轉向北，沿馬場路同華南快速敷設，下穿廣深鐵路同廣園路後轉向東進入匯景北路，下穿科韻路後進入廣氮地區，以反U形綫位繞經世界大觀後沿規劃路向東，止於規劃路科豐路口。

車站
綫路自西向東設站為：葵蓬、茶滘、芳村、同福西、海幢公園、市二宮、素社、珠江泳場、上渡路、嶺南廣場、珠啤、琶洲西區、潭村、馬場、華景路、匯景新城、廣氮、世界大觀、環場東路、岐山路、姬堂。
註：站名根據車站所在地及既有綫車站猜測，以官方實際公佈為準。

換乘站
芳村站：換乘1號綫同11號綫。
11號綫建設時將喺站台東端預留換乘節點，預計同11號綫係節點換乘，同1號綫係站廳換乘。
同福西站：換乘8號綫。
8號綫建設時已預留換乘節點，係π形節點換乘。
市二宮站：換乘2號綫。
2號綫建設時未作預留，預計係站廳換乘。
珠江泳場站：換乘10號綫。
10號綫重規劃緊，未知係點換乘。不過已知嘅係兩條綫平行接入。
嶺南廣場站：換乘12號綫。
12號綫重規劃緊，未知係點換乘。不過已知嘅係兩條綫平行接入。至於同3號綫廣州塔站連唔連接，依家都係未知數。
琶洲西區站：換乘18號綫。
18號綫重規劃緊，未知係點換乘。至於同8號綫磨碟沙站連唔連接，依家都重係未知數。
潭村站：換乘5號綫。
5號綫建設時冇作預留，預計係站廳換乘。
馬場站：換乘13號綫。
13號綫二期重規劃緊，未知係點換乘。
華景路站：換乘11號綫。
由於19號綫方案唔確定，綫位可能距離11號綫同名車站過遠，11號綫建設時未作預留。
世界大觀站：換乘21號綫。
由於19號綫方案嘅唔確定性，21號綫建設時淨係預留咗通道換乘接口。
姬堂站(奧體東站)：換乘7號綫。
7號綫二期重規劃緊，未知係點換乘。

有關計劃
目前19號綫未納入新一輪建設規劃（2016-2022），需要等到下一輪先至可以建設。
佛山方面有規劃等19號綫沿穗鹽路繼續西延到佛山西站，不過廣州方面未作回應。
增城同黃埔希望爭取19號綫繼續東延，經過開發區東區進入新塘，但目前重未有定案。
崗背街休憩花園

崗背街休憩花園，香港公園之一，遊樂場之一，喺沙田崗背街，英文叫Kong Pui Street Rest Garden。行政上歸沙田區。設施有滾軸溜冰場。花園長而窄，由沙田圍伸到城門河嗰邊。
崖州灣

崖州湾海南話：yai zin uan曬經坡、振州灣方位 中華人民共和國海南省三亞市崖州區西南部坐標18°22′11″N 109°04′24″E﻿ / ﻿18.369839°N 109.073359°E﻿ / 18.369839; 109.073359語源地处古崖州城西南主要流入寧遠河主要流出北部灣、南海周邊國家 中華人民共和國岸線長度12.5公里（1.6英里）島海南島1 岸線長度嘅定義冇公認標準。
崖州灣係中華人民共和國海南省三亞市崖州區西南部一個海灣，海灣頂部係寧遠河，佔地61平方公里。崖州灣係海南重要嘅古代文化遺址、係中國古代海上絲綢之路嘅出發同補給港。

歷史
唐朝時期，中國嘅鑑真和尚幫手將佛教傳入日本，鑑真和尚東渡日本遇到颱風之後漂泊到海南。登陸崖州灣後，佢將已經被海水打濕嘅經卷喺崖州灣海岸嘅坡地度晾曬，所以呢塊地就被當地人稱為「曬經坡」。崖州灣係中國最南端的貿易門戶；係古代海上絲綢之路嘅重要港口。
依家，崖州灣周圍都無咩嘢旅遊景點，亦偏離市區，周圍都係一啲村落，仲未正式開發，搞到呢度周圍都無咩遊客。沿著海岸線行，可以看到有各種各樣嘅房地產。喺呢度亦有寺廟，寺廟亦係呢帶嘅代表象徵。
崖金豆屬

崖金豆屬（粵拼：ngaai4 gam1 dau2 suk6，學名：Anagyris ），係豆目豆科蝶形花亞科嘅其中一個屬。
崗巴

崗巴（威利轉寫：gam pa rdzong, 藏文拼音：གམ་པ་རྫོང）係中華人民共和國西藏日喀則嘅一個縣。
崖州

崖州係中國海南三亞一區，面積347平方公里，人口21萬。
崗僑管理區

崗僑管理區係中國廣東陽江一區，面積46平方公里。
崗廈北站

崗廈北站係深圳地鐵2號線一個站，喺深南大道同彩田路交叉路口。個站2011年6月28號啟用。
崖門

崖門（粵拼：ngaai4 mun4），舊時叫崖山（ngaai4 saan1），係中國廣東新會南面一個鎮。南宋末年，宋軍同元軍就響度打崖山海戰。
崗下

崗下（英文：Kong Ha），係香港新界北區沙頭角一條村，喺沙頭角管制站東南面，屬香港邊境禁區範圍入面。
崗廈站

崗廈站（粵拼：gong1 haa6 zaam6；英文：Gangxia Station）係深圳地鐵1號線一個站，喺福田區福華路同彩田路交叉路口。個站2004年12月28號啟用。
平澤

平澤（韓文：평택시／平澤市 Pyeongtaek si）係韓國京畿道西南面嘅一個市。
平湖街道

平湖街道 (深圳)：廣東深圳龍華區嘅街道。
平湖街道 (馬鞍山)：安徽馬鞍山雨山區嘅街道。
平湖街道 (長春)：吉林長春雙陽區嘅街道。
平溪線

平溪線，係臺灣鐵路管理局嘅鐵路支線，屬宜蘭線嘅分支，1921年7月通車。鐵路由新北三貂嶺車站去到菁桐車站，長12.9公里，設7個站。
平潭

平潭係中國福建福州一縣，面積372平方公里，人口42萬。
平澤周策

平澤周策（1949年3月5號—）係日本足球員，司職中場，曾經喺1972～1974年間爲日本足球代表隊出場11次，入咗1球。
平溪區

平溪區（粵拼：ping4 kai1 keoi1）係中華民國新北市嘅一個市轄區。
平滑追蹤

平滑追蹤（smooth pursuit）喺視覺研究上係指對眼固定於一件郁緊嘅物件之上，維持呢個狀態若干秒。
平潭島

平潭島，又叫海壇島，係中國福建福州平潭一個島。個島面積約莫370.9平方公里，係福建最大島，亦係中華人民共和國實際管治範圍第四大島。
夏の競技

《夏の競技》（英文：Summer Game Festival）係香港MakerVille製作嘅遊戲綜藝節目，全星暑假系列之一，2023年7月27號到8月24號逢禮拜四21:30-22:30喺香港電視娛樂ViuTV播。節目每集由唔同ViuTV藝人同其他藝人嘉賓參與，進行各種競技‎遊戲。
夏丏尊

係「夏丏尊」唔係「夏丐尊」。
夏丏尊（粵音「下免專」，1886年—1946年4月23號），原名夏鑄，字勉旃（粵音「免煎」），號悶庵，浙江上虞松廈人。中國近代教育家、散文家、翻譯家。最出名嘅譯作係愛德蒙度·迪亞米治斯嘅《愛的教育》。

姓名
1912年中華民國建國之後，社會上面盛傳會有普選。由於夏鑄對政治無興趣，唔願意當選，於是將自己個名改成「丏尊」，以代替發音相似嘅「勉旃」。由於當時嘅選票係要人手寫名嘅，夏丏尊希望選民投票嘅時候會將「夏丏尊」寫錯做「夏丐尊」，令到選票作廢。雖然後來未真係搞到普選，但係夏鑄從此以後就叫咗「夏丏尊」。
壽陽

壽陽係中國山西晉中一個縣，總面積2111平方公里，人口21萬。
夏中建

夏中建係香港親中派政治人物兼社會福利界人士。

選舉經歷
喺2021年9月，佢成為香港特别行政區選舉委員會社會福利界委員。
壽里

壽里，係日本嘅一個男藝人同埋演員。本名相川壽里。
左小祖咒

左小祖咒（粵拼：zo2 siu2 zou2 zau3；1970年3月4號—），係中國大陸搖滾歌手、詩人、小說家、電影配樂人同音樂家。

經歷
2010年，佢攞到華語音樂傳媒大獎最佳國語男歌手、華語音樂傳媒大獎最佳詞作人（華語音樂傳媒大獎）。
左垣家塾

左垣家塾，堂號式穀，係天寶行梁經國嘅房系祠堂兼家族嘅攴攴齋，即係家塾，喺廣州黃埔村榮西里7號，係清朝嘉慶年間起嘅磚、木、石結構建築。家塾坐東向西，三間兩進，有大院同「寶田裕後」牌坊。建築總面闊12.32米，總進深23.7米，佔地291.98平方米。

建築
大門門廊闊4.9米，深1.5米，有三級石梯。花崗石板高到門額包門框，門額道有「左垣家塾」四隻楷體字。兩翼青磚石腳，石刻花飾。頭一進用紅方磚鋪地，院裡邊嘅天井係用花崗石條板。
門廳深3米，後檐柱係方石柱，花籃石柱礎。屏門柱係園木柱，花籃石柱礎。
庭院深8.9米，棟個「寶田裕後」牌坊。
牌坊用花崗石柱，花籃石柱礎，高7.8米。中門阔3.3米，總闊10米。博古紋直脊，兩級琉璃瓦頂。有荷花拱日紋飾，額上邊有「寶田裕後」四隻隸書字。中門两面抱鼓石。
正廳前廊深2.2米，正廳深7.5米。硬山頂，灰塑博古紋襯正直脊，前後鑊耳封火山牆。碌灰筒瓦，琉璃瓦當滴水剪邊，樑架、步樑同柱頭樑出頭，樑架同駝峰雕花。四邊青磚石腳牆體。四級石梯，方石柱，架方石樑，福字石駝峰。硬山頂，鑊耳封火牆，山牆外牆頭有灰塑，金柱係圓木柱，花籃石柱礎。
左宗棠

左宗棠（1812年11月10號—1885年9月5號）係大清大臣，湖南湘陰人，亦係湘軍將領，事跡包括平定太平天國、平定同治陝甘回變同埋收復新疆等等。
左宗棠雞

左宗棠雞（英文：General Tso's chicken），又叫左公雞，係一味美式中菜，喺北美嘅唐餐館好常見。
做法係先將一件件雞肉炸熟，再放豉油、鎮江醋、紹酒、辣椒整成嘅醬汁炒勻，味道酸辣。
左宗棠雞個名係攞咗大清將領左宗棠，好多人都以為係湖南菜，不過有話係由臺灣廚師彭長貴喺1952年發明嘅。
左拉

左拉（法文：Émile Zola，1840年4月2號—1902年9月29號）係法國作家，寫過好多小說，亦係自然主義文學嘅代表人物。
左安安

左安安（1971年8月29號—；本名左宜宜），係臺灣女歌手、詞曲作家同音樂製作人。
左慈戲曹操

《左慈戲曹操》（英文：The Witty Sorcerer）係香港影片公司喺1931年嘅一部默片。由黎北海執導，主要演員有黎北海、許夢痕。
左慧琪

左慧琪（英文：Victoria Jane Jolly，1982年5月6號—）係2002年度香港小姐競選嘅亞軍，2002年到2003年期間係無綫電視女藝員。佢係中英混血兒，唔多識廣東話。
幸田夢波

幸田夢波 ，係日本嘅一個女藝人同埋配音員。
幸福堂

幸福堂（粵拼：hang6 fuk1 tong4），係起源自臺灣嘅手搖嘢飲鋪，2017年成立，而家喺香港、澳門、馬來西亞、日本、韓國等地都有分舖。
幸田夏穗

幸田夏穗 ，係日本嘅一個女藝人同埋配音員。
幸田將和

幸田將和（1969年9月12號—）係日本足球員，司職後衞，效力過廣島三箭，神戶勝利船，橫濱FC，及愛媛FC。
幸災樂禍

幸災樂禍（粵拼：hang6 zoi1 lok6 wo6）係指源於睇到其他人受到麻煩、失敗、屈辱或者痛苦嗰陣感受到嘅快感或者快樂。喺心理學上，幸災樂禍可以當係一種情緒。
德文入面有隻字詞 Schadenfreude（德文讀音： [ˈʃaːdn̩ˌfʁɔʏ̯də]），意思好相似嘅。
幸福三部曲

《幸福三部曲》係中國歌手余佳運出嘅第一隻細碟。喺2017年3月6號由佢自己獨立發行。

簡介
呢隻歌收錄咗3隻歌。
幸福了 然後呢

《幸福了 然後呢》 係台灣歌手A-Lin出嘅第6張專輯，喺2012年12月30號正式發行，一共收錄10首歌曲。

唱片版本
《幸福了 然後呢》（預購版）（CD+DVD）
發行日期：2012年12月30號
發行：愛貝克思
預購加贈DVD「仲夏．夢」演唱會精華畫面。
幸村惠理

幸村惠理 ，係日本嘅一個配音員。

配音作品一覽
呢個表唔完整，歡迎加料。
幸氏

幸（粵拼：hang6）係唐人姓氏，喺《百家姓》裏頭排第258位。

名人
幸元林，解放軍將領
呢篇幸氏係同姓氏有關嘅楔位文章，重未寫完嘅。麻煩你幫手充實佢。
彭荃

彭荃（1985年11月9號—），中國貴州貴陽人，中國棋院圍棋七段。
彭1996年入段成為職業棋手，2006年升為七段。渠試過喺第五屆同埋第六屆春蘭杯，同埋第五屆應氏杯中殺入四強。響第2屆春蘭杯第二輪比賽中，彭荃擊敗韓國四大天王之一嘅劉昌赫九段，一舉成名。響第八屆農心辛拉麵杯三國圍棋擂臺賽上，連贏羽根直樹、崔哲瀚、今村俊也、元晟溱同埋山田規三生。
彭蔭剛

彭蔭剛（1935年12月29號—），中國國民黨中央評議委員主席團主席，中國航運董事長，前香港特首董建華妹夫。

生平
2006年，有份跟連戰訪問中國大陸。2015年9月3號，到中國大陸參加紀念中國人民抗日戰爭暨世界反法西斯戰爭勝利70周年大會。

爭議
2007年2月，彭蔭剛委任中研院研究員朱浤源、黃彰健等人為彭孟緝翻案。但喺原文目的寫住，「消除對外省人的誤會，為中國統一促進」，以及「彭孟緝處理高雄事件未犯錯」為結論，至今仍受到爭議。另外彭蔭剛喺媒體刊登廣告，歌頌其父一生，更喺文章度寫話當年二二八事件受難者係「暴徒」。呢篇廣告引發受難者凃光明家屬嘅強烈不滿，控告彭蔭剛誹謗。
彭莒欣

彭莒欣（英文：Frank Peng），係臺灣音樂製作人同詞曲作家。
彭雁聯

彭雁聯，香港資深電影界人士，曾經攞過香港電影金像獎專業精神獎。
彭華根

彭華根係香港親中派政治人物兼漁農界人士。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會漁農界委員。
彭陽

彭陽係中國寧夏固原一個縣，總面積2533平方公里，人口20萬。
婁氏

婁係唐人姓氏，喺《百家姓》裏頭排第139位。

名人
婁昭君，北齊皇太后
呢篇婁氏係同姓氏有關嘅楔位文章，重未寫完嘅。麻煩你幫手充實佢。
婆羅摩笈多定理

印度數學家婆羅摩笈多提出嘅婆羅摩笈多定理指出：如果一個圓形入面連接四邊形嘅對角線相互垂直，則垂直於一邊而且過對角線交點嘅直線將平分對邊。

婆羅摩笈多四邊形
婆羅摩笈多四邊形係一個四邊形，佢嘅邊長順序分別係 ，而且 、。
婆羅摩笈多四邊形亦都係一個圓內接四邊形，而且對角線垂直。
婁煩

婁煩係中國山西太原一個縣，總面積1290平方公里，人口11萬。
婁宿

婁宿，來自敦煌莫高窟古卷星圖。
婁宿（Bond；婁讀流）係廿八宿之一，西方白虎七宿第二宿。
婁宿有星官6個，分別係婁、天大將軍、左更、右更、天倉同埋天庾。
婁底

婁底（粵拼：lau4 dai2）喺中國湖南，家下係地級市，叫婁底市。
婁星區

婁星區（粵拼：lau4 sing1 keoi1）係中國湖南婁底一個市轄區，總面積428平方公里，人口41萬。
婆羅多舞

婆羅多舞係一種印度傳統嘅舞，多數由女人跳，起源自淡米爾納德邦，公元1世紀已經有記載，而家重喺南印度盛行。
張家蒨

張家蒨（粵拼：zoeng1 gaa1 sin6，英文：Tracy Cheung Ka Sin，1994年—）係香港無綫電視嘅前新聞從業員，離職前做過無綫新聞台主播。

簡歷
張家蒨喺香港中文大學新聞與傳播學系畢業，2015年喺無綫電視做過實習記者，之後做過香港電台新聞記者，到2017年11月正式加入無綫電視，但2018年5月底開始已經離開咗無綫電視，之後去咗證監會。
張家界荷花國際機場

張家界荷花國際機場（粵音：zoeng1 gaa1 gaai3 ho4 faa1 gwok3 zai3 gei1 coeng4）係喺中國湖南嘅一個機場，喺1994年嗰陣起好兼且開放畀人用嚟搭飛機。
張家豐

張家豐（阿喱，Nathan Cheung，1982年11月25號—）曾經係香港商業電台DJ，而家係東亞唱片 (製作)公司總經理。
佢讀過九龍華仁書院，香港中文大學系統工程。
張家港

張家港係中國江蘇蘇州一個縣級市，總面積7722平方公里，人口125萬。
德斯汀荷夫曼

德斯汀荷夫曼（Dustin Hoffman，1937年8月8號—）係美國電影演員，1967年出道。佢喺不同嘅電影獎項得到提名最佳男主角獎，攞過幾次金球獎最佳男主角獎，同1988年贏咗奧斯卡金像獎最佳男主角。
德文字母

德文字母係拉丁字母變體，用嚟表達德文，現代德文有26個字母。
德斯汀·丹尼爾·克雷頓

德斯汀·丹尼爾·克雷頓（英文：Destin Daniel Cretton；1978年11月23號—），係美國電影導演、劇作家、製作人同編輯者。
德昂族

德昂族係中國其中一個少數民族，主要住喺雲南，人口2萬。另外緬甸有約莫50萬。
德文維基百科

德文維基百科（德文：Deutschsprachige Wikipedia）係維基百科協作計劃嘅德文版，由非牟利組織──維基媒體基金會維持負責。家下係各語言嘅維基百科計劃中，規模排名第3（跟文章數量計）嘅維基百科。喺2015年9月，德文版有超過185萬篇文。
彰化縣

彰化縣（英文：Changhua County或Changhwa County）係台灣西部一個縣區，人口大約有一百廿八萬幾，係人口最多嘅縣。而家嘅縣長係王惠美，縣城喺彰化市。

大專院校
中州科技大學 - 因為涉及烏干達學工爭議，台灣教育部喺2022年2月16號決議該校111學年起停止全部招生。
彰化縣政府

彰化縣政府（英文：Changhua County Government）係中華民國台灣彰化縣最高層級嘅地方行政機關，喺中華民國政府架構中，為縣自治嘅行政機關，同時負責執行中央機關委辦事項。彰化縣嘅自治監督機關本為臺灣省政府，但臺灣省虛級化後，臺灣省政府嘅業務同功能被大幅縮減，彰化縣嘅自治監督機關亦改為行政院各部會（主要係中華民國內政部）。彰化縣政府亦都係轄下各鄉、鎮、市嘅地方自治監督機關。